**Daugavpils pilsētas domes 2015.gada 13.augusta saistošo noteikumu Nr.33 „Ēdināšanas izdevumu kompensēšana izglītojamajiem pirmsskolas izglītības iestādēs”**

**paskaidrojuma raksts**

|  |  |
| --- | --- |
| **Paskaidrojuma raksta sadaļas** | Norādāmā informācija |
| 1. Projekta nepieciešamības pamatojums | Šie saistošie noteikumi tiek pieņemti, realizējot likuma „Par pašvaldībām” 43.panta trešajā daļā noteikto pašvaldības brīvprātīgo iniciatīvu, nodrošinot, lai bērni neatkarīgi no ģimenes materiālā stāvokļa saņemtu regulāru un pilnvērtīgu uzturu.  |
| 2. Īss projekta satura izklāsts | Saistošajos noteikumos paredzēta izglītojamo, kas apgūst obligāto pirmsskolas izglītības programmu sagatavošanas grupā, bezmaksas ēdināšana izglītības iestādēs. |
| 3. Informācija par plānoto projekta ietekmi uz pašvaldības budžetu | Izglītojamo bezmaksas ēdināšanas programmai papildus no pašvaldības budžeta būs nepieciešami 2015.gadā - 23500 EUR, turpmākajos gados – 121 000 EUR ikgadu. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | *Nav attiecināms.* |
| 5. Informācija par administratīvajām procedūrām | Noteikumu izpildi nodrošinās Daugavpils pilsētas Izglītības pārvalde un Daugavpils pilsētas pirmsskolas izglītības iestādes. |
| 6. Informācija par konsultācijām ar privātpersonām | Konsultācijas notika ar Daugavpils pilsētas Izglītības pārvaldes speciālistiem un pirmsskolas izglītības iestāžu vadītājiem. |

Daugavpils pilsētas domes priekšsēdētājs J.Lāčplēsis